mteb/GreekLegalCodeClassification huggingface dataset:
56. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 412 της 8/22 Νοεμ. 1973 (ΦΕΚ Α' 308). Περί καθορισμού των ειδών των περιλαμβανομένων εις την έννοιαν των "ψιλικών" του άρθρ. 15 του Ν.Δ. 1044/71 "περί τροποποιήσεως, συμπληρώσεως και αντικαταστάσεως διατάξεων Α.Ν. 1324/49". Έχοντες υπ’ όψει: α)Τας διατάξεις των άρθρ. 15 και 35 του Ν.Δ. 1044/71 "περί τροποποιήσεως, συμπληρώσεως και αντικαταστάσεως διατάξεων του Α.Ν. 1324/49". β)Την υπ’ αριθ. 599/1973 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Αμύνης και Συντονισμού και Προγραμματισμού Υπουργών, απεφασίσαμεν και διατάσσομεν: Άρθρον μόνον.-Ψιλικά κατά την έννοιαν της παρ. 2 του άρθρ. 15 του Ν.Δ. 1044/71 "περί τροποποιήσεως, συμπληρώσεως και αντικαταστάσεως διατάξεων του Α.Ν. 1324/49" (ανωτ. αριθ. 51) είναι τα κάτωθι είδη μικράς και ευτελούς αξίας αμέσου και αναγκαίας χρήσεως και χρησιμοποιούμενα υπό του τελευταίου καταναλωτού. Κομβολόγια, ομοιώματα ευζώνων, υποδήματα ευζώνων, ομοιώματα ανθρώπινα μικρού μεγέθους με Ελληνικάς ενδυμασίας, χρηματοφυλάκια θυλακίου ανδρικά και γυναικεία, θήκαι εκ ζελατίνης δια την φύλαξιν ταυτοτήτων και διπλωμάτων, ιμάντες ωρολογίων δερμάτινοι και μεταλλικοί, κομβία περιχειριδίων υποκαμίσου, κλειδοθήκαι, κτένια, λαβίδες κομμώσεως, καρφίδες, κομβία, νήματα κεντήματος και ραπτικής, δίκτυα και σάκκοι τροφίμων, μέτρα πλαστικά, λαμπτήρες και ασφάλειαι, ιμάντες υποδημάτων, εσωτερικά υποστρώματα υποδημάτων, ψήκτραι υποδημάτων και ενδυμάτων, στιλβώματα υποδημάτων, ηλεκτρικοί συσσωρευταί φανών και ραδιοφώνων, ηλεκτρικοί φανοί, αρωματικά έλαια κόμης, καθρέπται μικρού μεγέθους, χαρτομάνδηλα, χάρτης υγείας, αρωματικά μαγειρικά αρτύματα εν συσκευασία, χαλκομανίαι, ψαλλίδες μικρού μεγέθους, μαχαιρίδια τσέπης, ονυχοκόπται, περικνημίδες ανδρικαί και γυναικείαι, λαβαί υποδημάτων, μικρά κλείθρα ασφαλείας, συρίκτραι, ζωστήρες, αναρτήρες περισκελίδων, θήκαι μεταλλικαί Ελληνικών παραστάσεων και τοπίων, πλαίσια φωτογραφιών μικρού μεγέθους μετά ή άνευ φωτογραφιών, μικροί αεροθάλαμοι μετά ή άνευ αέρος, αρχαϊκά ή σύγχρονα τουριστικά είδη ευτελούς αξίας, παίγνια εποχιακά (Χριστουγέννων, απόκρεω, τοπικών πανηγύρεων) μικράς αξίας, μικρά πνευστά μουσικά όργανα και εν γένει μικρά παιδικά παίγνια. Εις τους αυτούς επί της Εθνικής Αμύνης και Συντονισμού Προγραμματισμού Υπουργούς, ανατίθεμεν την δημοσίευσιν και εκτέλεσιν του παρόντος Π.Δ/τος. (Αντί για τη σελ. 790,15(δ)  Σελ. 790,15(ε) Τεύχος 714–Σελ. 137 Ανάπηροι και θύματα πολέμου 36.I.α.53-56
15. ΑΠΟΦΑΣΙΣ ΥΠΟΥΡΓΩΝ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 124207 της 27 Ιαν./6 Φεβρ. 1975 (ΦΕΚ Β΄129) Περί αυξήσεως των δικαιωμάτων ημεραργιών, διατριβής και οδοιπορικών εξόδων των καλουμένων προς εξέτασιν μαρτύρων ενώπιον Δικαστηρίου ή Δικαστικής Αρχής. Έχοντες υπ' όψει: 1.Τας διατάξεις του άρθρ. 2 του Ν.Δ. 611/1948 "περί αυξήσεως των δια του Α.Ν. 586/1945 οριζομένων οδοιπορικών εξόδων κλπ. των καλουμένων μαρτύρων προς εξέτασιν ενώπιον Δικαστηρίου ή Δικαστικής Αρχής κλπ.". 2.Την υπ' αριθ. 85639/62 απόφασιν ημών "περί αυξήσεως ημεραργιών διατριβής και οδοιπορικών εξόδων των καλουμένων προς εξέτασιν μαρτύρων ενώπιον Δικαστηρίου ή Δικαστικής Αρχής κλπ." δημοσιευθείσαν εις το υπ' αριθ. 264/30.7.1962 ΦΕΚ (τεύχος Β΄) ως αύτη ετροποποιήθη δια των: α)υπ' αριθ. 97995/2112/23.6.72 ομοίας ημών, δημοσιευθείσης εις το υπ' αριθ. 600/16.8.1972 ΦΕΚ (τεύχος Β΄) και β)υπ' αριθ. 83478/2356/28.6.73 ομοίας ημών, δημοσιευθείσης εις το υπ' αριθ. 789/7.7.73 ΦΕΚ (τεύχος Β΄), τροποποιούντες την ως άνω απόφασιν ημών καθ' όσον αφορά εις την αποζημίωσιν εν γένει των κλητευομένων ενώπιον των Δικαστ. Αρχών μαρτύρων και τα έξοδα πορείας τούτων, αποφασίζομεν: Καθορίζομεν από 1ης Ιαν. 1975: Α)Τα δικαιώματα των κλητευομένων μαρτύρων ως ακολούθως. 1.Μαρτύρων λόγω ημεραργίας δραχ. 60 ημερησίως. 2.Μαρτύρων παίδων λόγω ημεραργίας κάτω των 15 ετών δραχ. 60 ημερησίως. 3.Μαρτύρων λόγω διαμονής αν εμποδισθώσιν εξ ανωτέρας βίας, διαρκούσης της πορείας: α)Δια την πρώτην κλάσιν δραχ. 60 ημερησίως. β)Δια την δευτέραν κλάσιν δραχ. 90 ημερησίως. 4.Μαρτύρων λόγω διαμονής εν τω τόπω εις ον εκλήθησαν προς μαρτυρίαν: α)Δια την πρώτην κλάσιν δραχ. 120 ημερησίως. β)Δια την δευτέραν κλάσιν δραχ. 120 ημερησίως. Β)Τα έξοδα πορείας τούτων εις δραχ. 6 κατά μυριόμετρον. Η παρούσα δημοσιευθήτω δια της Εφημερίδος της Κυβερνήσεως.
53. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 339 της 10/10 Μαΐου 1979 (ΦΕΚ Α΄  107) Περί των πανελληνίων εξετάσεων Λυκείων. Καταργήθηκε από το άρθρ. 28 του Π.Δ. 298/1980 ΦΕΚ Α΄ 82 (κατωτ. αρθρ. 54). Αντί για τη σελ. 350,643(α) Σελ. 350,643(β) Τεύχος ΣΤ112- Σελ. 59 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.53
78. ΑΠΟΦΑΣΗ ΥΠΟΥΡΓΟΥ ΕΣΩΤΕΡΙΚΩΝ Αριθ.36232 της 28 Μαΐου/4 Ιουν. 1986 (ΦΕΚ Β΄370) Καθορισμός λεπτομερειών που αφορούν στις κάλπες. Έχοντας υπόψη: 1.Τις διατάξεις του άρθρ.50 παρ.3 της νομοθεσίας για την εκλογή βουλευτών (Π.Δ. 152/1985), σύμφωνα με τις οποίες οι κάλπες κατασκευάζονται με φροντίδα του Υπουργείου Εσωτερικών ή από την αρχή που πήρε εντολή του από οποιαδήποτε ύλη και σε μέγεθος ανάλογο με τον αριθμό των εκλογέων κάθε τμήματος και ότι οι σχετικές λεπτομέρειες θα καθοριστούν με αποφάσεις του Υπουργού Εσωτερικών αποφασίζουμε: 1.Καθορίζουμε ότι οι κάλπες (ψηφοδόχα κιβώτια): α) Κατασκευάζονται με μέριμνα των Δ/νσεων Εσωτερικών των Νομαρχιών, από ξύλο πάχους 25 χιλιοστά του μέτρου περίπου. β) Είναι ορθογώνιες και ισόπλευρες, οι δε διαστάσεις κάθε πλευράς αυτών ανέρχονται σε 50 εκατοστά του μέτρου περίπου. γ) Οι κάθετες πλευρές συνδέονται μεταξύ τους και με τη βάση με εγκοπές και συγκόλληση. δ) Το κάλυμμα συνδέεται με τη μία κάθετη πλευρά με σιδερένιους συνδέσμους και με την απέναντι αυτής άλλη κάθετη πλευρά με μία ή με δύο κλειδαριές (λουκέτα) με τις οποίες κλείνεται ερμητικά η κάλπη. Στη μέση του καλύμματος υπάρχει άνοιγμα επίμηκες (σχισμή) παράλληλα προς την ακμή του ανοίγματος της κάλπης, κατάλληλο για τη ρίψη του εκλογικού φακέλου, μήκους 18 εκατοστών του μέτρου περίπου και πλάτους 5 χιλιοστών του μέτρου περίπου. 2.Αυτά που καθορίζονται στην προηγούμενη παράγραφο ισχύουν και για τις κάλπες που θα κατασκευάζονται μελλοντικά. 3.Υπάρχουσες κάλπες, ανεξάρτητα από την ύλη και τον τρόπο κατασκευής τους, μπορεί να εξακολουθήσουν να χρησιμοποιούνται εάν οι διαστάσεις τους (μήκος, πλάτος και ύψος) δεν είναι μικρότερες των 45 εκατοστών του μέτρου περίπου, διαφορετικά κατασκευάζοντας νέες κάλπες σύμφωνα με αυτά που καθορίζονται στην παρ.1 της απόφασής μας αυτής. 4.Οι αποφάσεις του Υπουργού Εσωτερικών αριθ. 71133/3.9.1974 (ΦΕΚ 855/4.9.1974 τ.Β΄) και 72623:5.10.1981 (ΦΕΚ 622/7.10.1981 τ.Β΄) καταργούνται.
105. ΑΠΟΦΑΣΗ Δ.Σ. ΤΟΥ Ι.Κ.Α. Αριθ. 104660/Φ.Ε./223/6874 της 30 Νοεμ./20 Δεκ. 1978 (ΦΕΚ Β΄  1121) Περί κατατάξεως σε ασφαλιστικές κλάσεις τεκμαρτών ημερομισθίων των αλιεργατών, που αμείβονται με κυμαινόμενες αποδοχές για το έτος 1979.
5. ΝΟΜΟΘΕΤ. ΔΙΑΤΑΓΜΑ της 20/23 Σεπτ. 1925 Περί κυρώσεως των από 20 Ιουν. 1925 και 28 Ιουλ 1925 συμβάσεων μεταξύ Δημοσίου και Εθν. Τραπέζης, δι' ων ρυθμίζεται η πληρωμή των εις χρυσόν υποχρεώσεων της Τραπέζης ταύτης. Άρθρ.1.-(Κυρούνται αι ως άνω δύο συμβάσεις , δι' ων υποχρεούται η Εθν. Τράπεζα όπως εξοφλήση τας κατά την 31 Δεκ. 1922 υφισταμένας εις χρυσόν υποχρεώσεις της προς τρίτους δι' ομολογιών δανείου 45 εκατ. χρυσών δραχμών, εξοφλητέου χρεωλυτικώς εντός 10 ετών δι' ετησίων εις το άρτιον κληρώσεων εντόκως προς 2% ετησίως). Άρθρ.2.-Δια Δ/τος, προτάσει του Υπουργικού Συμβουλίου εκδοθησομένου, επιτρέπεται να ρυθμισθώσιν αι βαρύνουσαι άλλας τραπέζας ή τραπεζικούς οίκους και ανωνύμους εταιρείας υποχρεώσεις εκ καταθέσεων εις χρυσόν. Άρθρ.3.-Το παρόν Δ/μα δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους, υποβληθήσεται δε προς κύρωσιν εις την Εθνικήν Συνέλευσιν.
34. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΟΙΚΟΝΟΜΙΚΩΝ  ΚΑΙ ΣΥΓΚΟΙΝΩΝΙΩΝ  ΚΑΙ ΔΗΜΟΣΙΩΝ ΕΡΓΩΝ Αριθ. Α. 8878 της 13/28 Μαρτ. 1961 (ΦΕΚ  Β' 98) Περί αυξήσεως των παρά του Τ.Σ.Μ.Ε.Δ.Ε. παρεχομένων συντάξεων. Έχοντες υπ’ όψιν: 1.Τας διατάξεις του Νόμ. 19/1944 "περί εξουσιοδοτήσεως του Υπουργού των Οικονομικών όπως προβαίνη εις αναπροσαρμογήν των φορολογικών συντελεστών". 2.Το υπ' αριθ. 29985/12.1.1961 έγγραφον της Νομισματικής Επιτροπής, καθ’ ο εξακολουθεί ισχύουσα ή κατά την υπ’ αριθ. 918/3.5.1955 συνεδρίασιν αυτής ληφθείσα απόφασις, αφορώσα την αναπροσαρμογήν των παρεχομένων υπό των διαφόρων ασφαλιστικών Ταμείων συντάξεων κλπ. και διαλαμβανομένη εις το προς το Υπουργείον Οικονομικών υπ' αριθ. 14786/16.3.1955 έγγραφόν της. 3.Την υπ’ αριθ. 1056/6.12.1960 απόφασιν του Διοικητικού Συμβουλίου του Ταμείου Συντάξεων Μηχανικών και Εργοληπτών Δημοσίων Έργων, αποφασίζομεν: Αυξάνομεν από 1ης Ιαν. 1961 πάσας τας υπό του Ταμείου Συντάξεων Μηχανικών και Εργοληπτών Δημοσίων Έργων καταβαλλομένας νυν, συμφώνως τη υπ’ αριθ. Α. 34364/13.8.1960 αποφάσει ημών συντάξεις εις τους συνταξιούχους αυτού κατά ποσοστόν 10% εν γένει, υπό τας προϋποθέσεις της εν τω σκεπτικώ της παρούσης μνημονευομένης αποφάσεως της νομισματικής Επιτροπής. Η παρούσα δημοσιευθήτω δια της Εφημερίδος της Κυβερνήσεως.
72. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 335 της 16/29 Μαΐου 1975 (ΦΕΚ Α΄ 99) Περί ιδρύσεως Προξενικού Γραφείου παρά τη εν τη Λαϊκή Δημοκρατία της Γερμανίας Πρεσβεία.
22. ΑΠΟΦΑΣΗ ΥΠΟΥΡΓΟΥ ΚΟΙΝ.  ΥΠΗΡΕΣΙΩΝ Αριθ. Φ. 40/3820 της 7/16 Οκτ. 1980 (ΦΕΚ Β΄ 1065) Περί αναγνωρίσεως ως συνταξίμου χρόνου δημοσίας προϋπηρεσίας και περί αυξήσεως των καταβαλλομένων από το ΤΑΧΜΑ συντάξεων. (Αντικαθίστανται η περιπτ. γ΄ παρ. 2 και η παρ. 4 άρθρ. 21 του Καταστατικού του άνω Ταμείου και αυξάνονται από 1-8-1980 οι συντάξεις όλων των κατηγοριών κατά ποσοστό 20% εξαιρέσει των συνταξιούχων υπαλλήλων του Χρηματιστηρίου, Ταμείου και των βοηθηματούχων).
11. ΒΑΣΙΛΙΚΟΝ ΔΙΑΤΑΓΜΑ υπ' αριθ. 987 της 22 Νοεμ./13 Δεκ. 1965 (ΦΕΚ Α΄  231) Περί κυρώσεως Κανονισμού "περί εφοδιασμού επιβατηγών πλοίων δια συσκευής Ραδιοεντοπισμού RADAR). Κατηργήθη δια του άρθρου δευτέρου, του Β.Δ. 524/1968 (κατωτ. αριθ. 17).
25. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ  ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.454.0/11/87897 της 5/24 Μαΐου  1983 (ΦΕΚ Β΄ 272) Ρύθμιση της διαδικασίας εισαγωγής Μονίμων Υπαξ/κών του Στρατού Ξηράς στη Στρατιωτική Σχολή των Ευελπίδων. Καταργήθηκε από την Φ. 454.01/5/571613/1990 (ΦΕΚ Β΄ 17) απ. Υπ. Εθν. Άμυνας και Παιδείας.
14. ΑΝΑΓΚ. ΝΟΜΟΣ υπ’ αριθ. 2474 της 31 Ιουλ./3 Αυγ. 1940 Περί καταβολής παραβόλου υπό των αιτούντων κοστολόγησιν εμπορευμάτων ή βιομηχανικών προϊόντων. Αι αρμόδιαι δια την άνω κοστολόγησιν γνωμοδοτικαί Επιτροπαί των άρθρ.13-14 του Αγορανομ. Κώδικος κατηργήθησαν υπό του Α.Ν. 2582/1940.
12. ΝΟΜΟΘΕΤ. ΔΙΑΤΑΓΜΑ υπ' αριθ. 1510 της 29/31 Δεκ. 1918 Περί προσθήκης εις τον Νόμ. 1240 περί εκδόσεως γραμματίων Εθνικής Αμύνης.
15. ΝΟΜΟΣ 4303 της 6/13 Αυγ. 1929 Περί κυρώσεως του από 15 Μαΐου 1926 Ν.Δ/τος περί μεταβιβάσεως δικαιωμάτων κυριότητος κλπ. επί των εν Ελλάδι κειμένων αγροτικών κτημάτων κλπ. εις την Ε.Α.Π.
10. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 605 της 8/17 Ιουν. 1981 (ΦΕΚ Α΄ 153) Περί τροποποιήσεως διατάξεων του Π.Δ. 250/79 αφορώντος εις το Καταστατικόν του Ταμείου Επικουρικής Ασφαλίσεως Εργατοτεχνιτών Υαλουργών. Άρθρ.1.-(Αντικαθίσταται η παρ. 6 άρθρ. 5 Π.Δ. 250/79 που είχε προστεθεί από το Π.Δ. 554/80, ανωτ. σελ. 462). Άρθρ.2.-Αι υπό του Ταμείου καταβαλλόμεναι συντάξεις εις τους συνταξιούχους αυτού των οποίων το συνταξιοδοτικό δικαίωμα εμπίπτει εις το μέχρι της 31.12.1980 χρονικό διάστημα αυξάνονται κατά 450 μηνιαίως σε δύο δόσεις ήτοι κατά 300 δρχ. από 1.1.1981 και κατά 150 δρχ. από 1.7.1981. (Αντί για τη σελ. 464,01) Σελ. 464,01 (α) Τεύχος Ζ22-Σελ. 131 Ταμείο Επικουρικής Ασφαλίσεως Εργατοτεχνιτών Υαλουργών 39.Η.θ.5-10
2. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 116/3984 της 15/30 Οκτ. 1971  (ΦΕΚ Β΄ 871) Περί αυξήσεως των υπό του Ταμείου Επικουρικής Ασφαλίσεως Ασφαλιστών και Προσωπικού Ασφαλιστικών Επιχειρήσεων χορηγουμένων συντάξεων κατά 12% από 1.11.1971. Έχοντες υπ’ όψει: α)Τας διατάξεις της παρ. 4 του άρθρ. 1 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και άλλων τινών διατάξεων». β)Τας διατάξεις του άρθρ. 15 του Κανονισμού παροχών του εν θέματι Ταμείου. γ)Τας διατάξεις του υπ’ αριθ. 507/1969 Β.Δ/τος «περί καθορισμού των μεταφερομένων υπηρεσιών και θέσεων, ως και περί μετατάξεως υπαλλήλων εκ του Υπουργείου Εργασίας εις το Υπουργείον Κοινωνικών Υπηρεσιών». δ)Γνώμην του Διοικητικού Συμβουλίου του Ταμείου Επικ. Ασφαλίσεως Ασφαλιστών και Προσωπικού Ασφαλιστικών Επιχειρήσεων υποβληθείσαν ημίν δια της υπ’ αριθ. 2014/9.9.71 αναφοράς αυτού, αποφασίζομεν: Από 1ης Νοεμ. 1971 αι υπό του Ταμείου Επικουρικής Ασφαλίσεως Ασφαλιστικών και Προσωπικού Ασφαλιστικών Επιχειρήσεων παρεχόμεναι συντάξεις, δυνάμει των διατάξεων του άρθρ. 10 του Κανονισμού Παροχών αυτού, αυξάνονται κατά ποσοστόν 12%.
6. ΑΝΑΓΚ. ΝΟΜΟΣ 2837 της 10/12 Μαρτ. 1941 Περί διατιμήσεως ελαιολάδου. (Προσωρινής ισχύος).
32. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 734 της 14/31 Δεκ. 1982 (ΦΕΚ Α΄ 156) Παροχή προθεσμίας εγγραφής στο Ταμείο Υγείας Δικηγόρων Επαρχιών όλων των ανασφαλίστων του. (Παρέχεται τρίμηνη προθεσμία από τη δημοσίευση του άνω Π. Δ/τος).
10. ΣΥΝΤΑΚΤΙΚΗ ΠΡΑΞΙΣ της 3/3 Οκτ. 1974 (ΦΕΚ Α΄ 277) Περί καθορισμού αρμοδιότητος δια την εκδίκασιν πολιτικών εγκλημάτων αναφερομένων εις την εγκαθίδρυσιν του καθεστώτος της 21ης Απρ. 1967. Αποφασίζομεν: Άρθρ.1.-Πρωταίτιοι πολιτικών εγκλημάτων και των προπαρασκευαστικών αυτών πράξεων, στρεφομένων κατά της συνταγματικής τάξεως της απορρεούσης εκ του Συντάγματος της 1ης Ιαν. 1952 και τεινόντων εις την εγκαθίδρυσιν του καθεστώτος της 21 Απρ. 1967, άτινα κατά την αληθή έννοιαν του Π.Δ. 519/1974, (κατωτ. σελ. 186,11) δεν περιλαμβάνονται οπωσδήποτε εις την δι’ αυτού χορηγηθείσαν αμνηστίαν, υπάγονται εις την αρμοδιότητα του Πενταμελούς Εφετείου Αθηνών, ανεξαρτήτως της ιδιότητος αυτών ως και του τόπου κατοικίας ή διαμονής των, ή του τόπου τελέσεως των ως είρηται εγκλημάτων, εφαρμοζομένης υποχρεωτικώς και της διατάξεως του άρθρ. 29 του Κώδικος της Ποινικής Δικονομίας. Άρθρ.2.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. Βλ. και Ψήφισμα Δ΄ της 18 Ιαν. 1975 περί του πραξικοπήματος της 21 Απρ. 1967, διώξεως εγκλημάτων και ρυθμίσεως συναφών θεμάτων εν τόμω 8 σελ. 128,29. Σελ. 158(α) 9.Β.β.10 Ειδικά Εφετεία
13. ΝΟΜΟΘΕΤ. ΔΙΑΤΑΓΜΑ υπ’ αριθ.1714 της 7/13 Αυγ.1942 Περί τροποποιήσεως και συμπληρώσεως του υπ’ αριθ.5383/1932 Νόμου «περί Εκκλησ. Δικονομίας». (Τροποποιούνται τα άρθρ.3, 6, 10, 11, 12, 13, 14, 17, 28, 32, 100, 122, 128, 133, 155, 159 και 169 του Νόμ.5383/1932, διαγράφονται τα άρθρ.163-168 αυτού και καταργείται ο Α. Νόμος από 12 Ιουν.1935).
6. ΝΟΜΟΣ υπ’ αριθ. 1220 της 25 Ιαν./25 Φεβρ. 1944 Περί τροποποιήσεως και συμπληρώσεως του Νόμ. 5019 «περί σχολικών εφοριών και σχολικών Ταμείων κλπ.» Εκυρώθη και διετηρήθη εν ισχύϊ δια της υπ’ αριθ. 296/1946 πράξεως Υπουργ. Συμβουλίου. Ο άνω Νόμος δεν ισχύει μετά την κατάργηση του Νόμ. 5019/1931 ως άνω και την ισχύ των διατάξεων του Νόμ. 1566/1985 (ΦΕΚ Α΄ 167) (Τόμ. 32, σελ. 116,303).
28. ΝΟΜΟΣ υπ' αριθ. 1699 της 19/21 Μαρτ. 1951 (ΦΕΚ Α΄ 81) Περί συμπληρώσεως του υπ' αριθ. 888/1949 Α. Νόμου "περί καθορισμού Όπλων και Σωμάτων του Στρατού Ξηράς". (Προσωρινής ισχύος).
13. ΑΠΟΦΑΣΗ ΑΝ. ΥΠΟΥΡΓΩΝ ΕΘΝΙΚΗΣ ΑΜΥΝΑΣ ΚΑΙ  ΕΘΝΙΚΗΣ ΟΙΚΟΝΟΜΙΑΣ Αριθ. Φ. 900/221384α της 14/31 Δεκ. 1990 (ΦΕΚ Β' 840) Παροχή έγκρισης για αύξηση Μετοχικού Κεφαλαίου της Ανώνυμης Εταιρείας "ΕΛΛΗΝΙΚΗ ΒΙΟΜΗΧΑΝΙΑ ΟΠΛΩΝ" (ΕΒΟ Α.Ε.). (Αντί για τη σελ. 74,409)  Σελ. 74,409(α) Τεύχος 1392 Σελ. 109 Πολεμική Βιομηχανία 36.Α.ι.11-13
46. ΝΟΜΟΣ υπ’αριθ.58 της 30 Ιουν./5 Ιουλ.1975 (ΦΕΚ Α΄130) Περί συστάσεως θέσεων υπαλλήλων παρά τω Υπουργείω Εσωτερικών.
21. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ.3504/91 της 26 Απρ./12 Μαΐου 1969 (ΦΕΚ Β' 320) Περί της διαδικασίας διενεργείας πραγματογνωμοσύνης του άρθρ. 58 παρ. 5 του Κ.Φ. Στοιχείων και εισπράξεως των σχετικών δαπανών υπό των δικαιούχων. Έχοντες υπ' όψει τας διατάξεις των παρ. 5 και 8 του άρθρ. 58 και της περίπτ. ς' του άρθρ. 59 του Ν.Δ. 4/1968 «περί Κώδικος Φορολογικών Στοιχείων», αποφασίζομεν: Ορίζομεν όπως η υπό των διατάξεων της παρ. 5 του άρθρ. 58 του Ν.Δ. 4/1968 «περί Κώδικος Φορολογικών Στοιχείων» προβλεπομένη πραγματογνωμοσύνη, τη αιτήσει και δαπάναις του επιτηδευματίου, διενεργήται υπό δύο τουλάχιστον μελών της Επιτροπής Λογιστικών Αμφισβητήσεων ή τρίτων προσώπων εχόντων τα αυτά με τα μέλη προσόντα, οριζομένων κατόπιν σχετικής προς τούτο αποφάσεως της Επιτροπής ταύτης. Δια της αυτής αποφάσεώς της η Επιτροπή καθορίζει και το ποσόν των δαπανών, δια το οποίον ο αιτών επιτηδευματίας υποχρεούται, εντός 10 ημερών από της κοινοποιήσεως της αποφάσεως, να προσαγάγη εις τον Γραμματέα της Επιτροπής γραμμάτιον παρακαταθέσεως του Ταμείου Παρακαταθηκών και Δανείων ή εγγυητικήν επιστολήν Τραπέζης επ' ονόματι ταύτης. Η παράλειψις συμμορφώσεως του αιτούντος προς τα οριζόμενα υπό του προηγουμένου εδαφίου θεωρείται ως παραίτησις εκ του αιτήματός του. Οσάκις μεταξύ των οριζομένων δια της αποφάσεως τρίτων προσώπων περιλαμβάνονται τοιαύτα μη έχοντα την ιδιότητα του δημοσίου υπαλλήλου, υποχρεούνται ταύτα όπως, προ της ενάρξεως της εργασίας πραγματογνωμοσύνης, δώσωσιν ενώπιον του Προέδρου της Επιτροπής ή της οριζομένης δια της αυτής αποφάσεως Δημοσίας Αρχής, τον όρκον του δημοσίου υπαλλήλου. Οι ενεργούντες την πραγματογνωμοσύνην υποχρεούνται όπως, εντός της τασσομένης δια της αποφάσεως προθεσμίας, υποβάλωσιν εις την Επιτροπήν Λογιστικών Αμφισβητήσεων σχετικήν έκθεσιν, το περιεχόμενον της οποίας λαμβάνεται υπ' όψιν υπό της Επιτροπής ως συμβουλευτικόν στοιχείον δια την κρίσιν επί της ενώπιον αυτής εισαχθείσης υποθέσεως. Δι' αποφάσεως της Επιτροπής, εκδιδομένης μετά την υποβολήν της εκθέσεως πραγματογνωμοσύνης, καθορίζεται η αμοιβή των διενεργησάντων ταύτην προσώπων, καταβαλλομένη υπό του ρηθέντος ταμείου ή της εγγυητρίας Τραπέζης τη εντολή του Προέδρου της Επιτροπής, το τυχόν δε επί πλέον παρακατατεθέν ποσόν αποδίδεται εις τον παρακαταθέσαντα. Η παρούσα δημοσιευθήτω δια της Εφημερίδος της Κυβερνήσεως.
46. ΠΡΟΕΔΡΙΚΟ ΔΙΑΤΑΓΜΑ υπ’ αριθ. ΙΙΙ της 3/15 Μαρτ. 1988 (ΦΕΚ Α’ 47) Όργανα που αποφασίζουν ή γνωμοδοτούν και ειδικές ρυθμίσεις σε θέματα έργων που εκτελούνται από την Εθνικήν Τράπεζα της Ελλάδος Α.Ε. (Ε.Τ.Ε.).
36. ΒΑΣΙΛΙΚΟΝ ΔΙΑΤΑΓΜΑ της 1/9 Φεβρ. 1952 Περί τρόπου πληρώσεως θέσεων Προϊσταμένων Υπηρεσιών Υπουργείου Δημ. ΄Εργων. Σελ. 46(α) Τεύχος 646- Σελ. 2
Ίδρυση θέσεων Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.) και Ειδικού Διοικητικού Τεχνικού Προσωπικού (Ε.Δ.Τ.Π.) σε Ανώτατα Εκπαιδευτικά Ιδρύματα (Α.Ε.Ι.).Στα κατωτέρω αναφερόμενα Τμήματα Ανωτάτων Εκπαιδευτικών Ιδρυμάτων ιδρύονται θέσεις Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.) και Ειδικού Διοικητικού - Τεχνικού Προσωπικού (Ε.Δ.Τ.Π.) ως ακολούθως: ΠΑΝΕΠΙΣΤΗΜΙΟ ΑΘΗΝΩΝ Παιδαγωγικό Τμήμα Δημοτικής Εκπαίδευσης. - Πέντε (5) θέσεις Διδακτικού Ερευνητικού Προσωπικού (Δ.Ε.Π.). - Πέντε (5) θέσεις Ειδικού Εκπαιδευτικού Προσωπικού (Ε.Ε.Π.) για τη διδασκαλία μαθημάτων του προγράμματος σπουδών, σύμφωνα με το άρθρο 21 του Ν. 1268/1982. Παιδαγωγικό Τμήμα Νηπιαγωγών - Πέντε (5) θέσεις Ειδικού Εκπαιδευτικού Προσωπικού (Ε.Ε.Π.), για τη διδασκαλία μαθημάτων του προγράμματος σπουδών, σύμφωνα με το άρθρο 21 του Ν. 1268/82. ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ Παιδαγωγικό Τμήμα Δημοτικής Εκπαίδευσης - Πέντε (5) θέσεις Διδακτικού Ερευνητικού Προσωπικού (Δ.Ε.Π.). β) Παιδαγωγικό Τμήμα Νηπιαγωγών - Πέντε (5) θέσεις Διδακτικού Ερευνητικού Προσωπικού (Δ.Ε.Π.). ΠΟΛΥΤΕΧΝΕΙΟ ΚΡΗΤΗΣ. α. Τμήμα Χημικών Μηχανικών - Είκοσι μία (21) θέσεις Διδακτικού Ερευνητικού Προσωπικού (Δ.Ε.Π.). - Δέκα (10) θέσεις Ειδικού Διοικητικού - Τεχνικού Προσωπικού (Ε.Δ.Τ.Π.), από τις οποίες τέσσερις (4) ΑΤ κατηγορίας, τρεις (3) ΑΡ κατηγορίας και τρεις (3) ΜΕ κατηγορίας. Τμήμα Μηχανολόγων Μηχανικών Είκοσι μία (21) θέσεις Διδακτικού Ερευνητικού Προσωπικού (Δ.Ε.Π.). - Δέκα (10) θέσεις Ειδικού Διοικητικού - Τεχνικού Προσωπικού (Ε.Δ.Τ.Π.), από τις οποίες τέσσερις (4) ΑΤ κατηγορίας, τρεις (3) ΑΡ κατηγορίας και τρεις (3) ΜΕ κατηγορίας. Οι θέσεις Ειδικού Διοικητικού - Τεχνικού Προσωπικού (Ε.Δ.Τ.Π.) διέπονται από τις διατάξεις του Π.Δ. 484/84 (Α 173). Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.
76. ΑΠΟΦΑΣΗ ΥΦΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 71040 της 31 Αυγ./22 Σεπτ. 1999 (ΦΕΚ Β΄1773) Αναγνώριση της EMC ΕΛΛΑΣ Α.Ε., ως «Αρμόδιου» και «Κοινοποιημένου» οργανισμού, ως προς την Ηλεκτρομαγνητική Συμβατότητα.
17. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Υ4β/οικ. 9239 της 20/27 Σεπτ.  1994  (ΦΕΚ Β΄ 727) (Διόρθ. σφαλμ. στο ΦΕΚ Β΄ 837/11-111994) Διαδικασία, τρόπος, φορείς και άλλες λεπτομέρειες για την μεταφορά με αεροπορικά ή πλωτά μέσα, βαριά ασθενών σε νοσηλευτικά ιδρύματα. Τροποποιήθηκε από την Υ4β/οικ. 1072/30 Ιαν. – 10 Φεβρ. 1995 (ΦΕΚ Β΄ 90) και Υ4β/9196/9-20 Οκτ. 1995 (ΦΕΚ Β΄ 874), απ. Υπ. Υγείας, Πρόνοιας και Κοιν. Ασφαλίσεων.
4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 2387 της 23/31 Δεκ. 1955 Περί παροχής επιδόματος οικογενειακών βαρών εις τακτικούς δημοσίους υπαλλήλους. Εκυρώθη δια του άρθρ. 36 Ν.Δ. 4242/1962 Άρθρ.1.-Από 1ης Ιαν. 1956 εις τους υπέχοντας οικογενειακά βάρη τακτικούς δημοσίους πολιτικούς υπαλλήλους παρέχεται μηνιαίον επίδομα οριζόμενον ως ακολούθως: Δια τους επί μισθώ (δραχ. 1.320) υπαλλήλους εις δραχ. 80. Δια τους επί μισθώ μέχρι και (δραχ. 1.155) υπαλλήλους εις δραχ. 200. Από 1 Ιουλ. 1962 τα ανωτέρω ποσά ωρίσθησαν αντιστοίχως εις δραχ. 1535 και 1155 δια της παρ. 7 του άρθρ. 1 της υπ’ αριθ. 179 της 28/30 Νοεμ. 1960 πραξ. Υπ. Συμβ. (ΦΕΚ Α΄ 189, Διαρκής Κώδιξ τόμ. 2Α σελ. 384,15). 36.Δ.ε.3-4 Διάφορα Επιδόματα Άρθρ.2.-1.Το κατά το προηγούμενον άρθρον επίδομα παρέχεται εις τους βεβαρυμένους με την συντήρησιν των κάτωθι μελών της ιδίας ή της πατρικής οικογενείας των: α)Της συζύγου αυτών. β)Των εκ νομίμου γάμου ή φυσικών ή θετών νομιμοποιήτων τέκνων των μεν αρρένων εφ’ όσον τυγχάνουσιν ανήλικα και άγαμα ή ενήλικα αλλ’ ανίκανα σωματικώς ή πνευματικώς προς άσκησιν παντός βιοποριστικού επαγγέλματος των δε θηλέων εφ’ όσον τυγχάνουσιν, άγαμα. γ)(Του απόρου και ανέργου ή σωματικώς ανικάνου προς άσκησιν βιοποριστικού επαγγέλματος πατρός και δ)Της απόρου χήρας μητρός). 2.Αι θήλεις υπάλληλοι δικαιούνται του εν άρθρ. 1 επιδόματος εφ’ όσον συνοικούσι και βαρύνονται με την συντήρησιν των κάτωθι μελών της οικογενείας των: α)Των εν τη προηγουμένη παραγράφω τέκνων των, εφ’ όσον αύται διατελούσιν εν χηρεία ή διαζεύξει. β)Του απόρου και σωματικώς ανικάνου προς άσκησιν παντός βιοποριστικού επαγγέλματος συζύγου και γ)(Των εν τη προηγουμένη παραγράφω απόρων κλπ. γονέων των). Βλ. όμως παρ. 5 του άρθρ. 2 της υπ’ αριθ. 1020 της 1 Οκτ./25 Νοεμ.1958 Πρ. Υπουρ. Συμβουλίου (ανωτ. σελ. 384,09). 3.Τα κατά τας προηγουμένας παραγράφους πρόσωπα θεωρούνται ως προστατευόμενα εφ’ όσον δεν κατέχουσιν οιανδήποτε έμμισθον θέσιν, δεν ασκούσιν οιονδήποτε επάγγελμα, δεν λαμβάνουσι σύνταξιν και μέρισμα ανώτερον των δραχμών 500 μηνιαίως και δεν έχουσιν εισοδήματα εξ ιδίας ή προικώας περιουσίας ανώτερα των δραχ. 500 μηνιαίως. Άρθρ.3.-Δι’ αποφάσεων του Υπουργού των Οικονομικών θέλουσι καθορισθή τα δια την εκκαθάρισιν και εντολήν πληρωμής του επιδόματος της παρούσης δικαιολογητικά. Άρθρ.4.-Από 1ης Ιαν. 1956 η υπέρ του Μ.Τ.Π.Υ. παγία κράτησις επί των αποδοχών των τακτικών δημοσίων υπαλλήλων μετόχων του Ταμείου τούτου ορίζεται εις 2% επί του βασικού μισθού μετά της προσαυξήσεως πολυετίας και εις 1% επί των επιδομάτων, εξαιρέσει του επιδόματος του Νόμ. 2142/1952 ως ούτος ετροποποιήθη και συνεπληρώθη μεταγενεστέρως.
71. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Φ. 41/1330 της 13 Απρ./9 Ιουν.  1982 (ΦΕΚ Β΄ 347) Κατάργηση οργανωτικής βαθμίδας γενικής διευθύνσεως θέσεως και βαθμού γενικού διευθυντή του Ταμείου Νομικών. Έχοντας υπόψη: 1.Τις διατάξεις του άρθρ. 2 (παρ. 10) του Νόμ. 1232/82 «επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις» (ΦΕΚ 22/Α). 2.Τις διατάξεις της παρ. 2 του άρθρ. 29 του Νόμ. 1199/1981 «περί ρυθμίσεως θεμάτων καταστάσεως κλπ.». 3.Τις διαρθρωτικές απαιτήσεις και υπηρεσιακές ανάγκες του Ταμείου Νομικών, αποφασίζουμε: 1.Η θέση και ο βαθμός του Γενικού Διευθυντή, καθώς και η θέση και ο βαθμός Αναπληρωτή Γενικού Δ/ντή που συστήθηκαν με το άρθρ. 17 του Νόμ. 1090/1980 «περί τροποποιήσεως και συμπληρώσεως των διατάξεων της περί Ταμείου Νομικών νομοθεσίας κλπ.» του Ταμείου Νομικών, καταργούνται αυτοδίκαια από την ημέρα της δημοσίευσης της απόφασης αυτής στην Εφημερίδα της Κυβερνήσεως. 2.Οι κάτοχοι των θέσεων που καταργούνται με την παρ. 1 δηλαδή τη θέση του Γενικού Δ/νγή που θεωρήθηκε κενή στο βαθμό του ΑΝΓΔ με την απόφαση αριθ. 183/1981 Υπηρεσιακού Συμβουλίου, και τη θέση του ΑΝΓΔ, απολύονται αυτοδίκαια κατά την έναρξη της ισχύος της απόφασης αυτής με διαπιστωτική πράξη του Υπουργού Κοινωνικών Υπηρεσιών βεβαιωτική της πραγματικής και συντάξιμης υπηρεσίας. 3.Όλες οι αρμοδιότητες (γενικές-ειδικές) των Αναπληρωτών Γενικών Δ/ντών που ασκούσαν κατόπιν εκχωρήσεως από τον Πρόεδρο ή το Διοικητικό Συμβούλιο του Ταμείου, μετά την κατάργηση των θέσεων αυτών, επανέρχονται στα ανωτέρω όργανα, ενώ οι αρμοδιότητες που ασκούσαν με βάση τις οργανωτικές διατάξεις του Ταμείου περιέχονται στο Διοικητικό Συμβούλιο. 4.Κατά τα λοιπά εφαρμόζονται οι διατάξεις του άρθρ. 2 του Νόμ. 1232/1982.
21. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ.34713/5513 της 18/23 Ιουν. 1971 (ΦΕΚ Β΄ 487) Περί προσθήκης μεταβατικής διατάξεως εις τον Κανονισμόν του Ο.Ε.Κ. «περί σειράς προτεραιότητος κλπ.». Έχοντες υπ’ όψιν: α)Τας διατάξεις της παρ. 2 του άρθρ. 2 και αι τοιαύται του εδαφ. β΄ της παρ. 2 του άρθρ. 4 του Ν.Δ. 2963/54 «περί ιδρύσεως Αυτονόμου Οργανισμού Εργατικής Κατοικίας» β)Τας διατάξεις του άρθρ. 6 του αυτού ως ανωτέρω Ν.Δ/τος περί διαδικασίας θεσπίσεως Κανονισμών». γ)Τας διατάξεις του Κανονισμού «περί σειράς προτεραιότητος και τρόπου δια την διάθεσιν εργατικών κατοικιών προς τους εργάτας και υπαλλήλους υπό του Ο.Ε.Κ., ως ούτος τροποποιηθείς ισχύει νυν. δ)Την απόφασιν του Δ.Σ. του Ο.Ε.Κ. ληφθείαν κατά τας υπ’ αριθ. 43/10.6.71 και 44/14.6.71 συνεδριάσεις αυτού και υποβληθείσαν ημίν δια της υπ’ αριθ. 629/Δ.11/17.6.71 αναφοράς του Ο.Ε.Κ., αποφασίζομεν: Κυρούμεν την απόφασιν του Δοικητικού Συμβουλίου του Αυτονόμου Οργανισμού Εργατικής Κατοικίας, την ληφθείσαν κατά τας ως προείρηται συνεδριάσεις αυτού, περί προσθήκης εις το τέλος του Κανονισμού «περί σειράς προτεραιότητος και τρόπου δια την διάθεσιν εργατικών κατοικιών εις τους εργάτας και υπαλλήλους υπό του Ο.Ε.Κ. «μεταβατικής διατάξεως εχούσης ως εξής: «Απογραφαί διενεργηθείσαι προς διανομήν εργατικών κατοικιών εις χρόνον απώτερον της διετίας από της δημοσιεύσεως της παρούσης εις την Εφημερίδα της Κυβερνήσεως και εφ’ όσον δεν εμεσολάβησε μεν κλήρωσις, ηυξήθη όμως το αντικείμενον της διανομής, θεωρούνται ως μηδέποτε γενόμεναι και επαναλαμβάνονται βάσει των κατά την δημοσίευσιν της παρούσης ισχυουσών διατάξεων».
28. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Β1/818 της 15/26 Νοεμ.1993 (ΦΕΚ Β΄868) Έγκριση Προγράμματος Μεταπτυχιακών Σπουδών του Τμήματος Μηχανικών Παραγωγής και Διοίκησης του Πολυτεχνείου Κρήτης. Αντικαταστάθηκε από την Β7/472/ 9 -24 Νοεμ.1999(ΦΕΚ Β΄2065) απόφ. Υπ.  Εθν.Παιδ. και Θρησκ .(Διόρθ. Σφαλμ. στο ΦΕΚ Β΄ 2284/31 Δεκ.1999).
11α. ΑΝΑΓΚ. ΝΟΜΟΣ υπ’ αριθ. 262 της 31 Μαρτ./4 Απρ. 1945 Περί τροποποιήσεως του Ν.Δ. της 24 Νοεμ./1 Δεκ. 1923 «περί λήψεως προσωρινών μέτρων κλπ.». Άρθρον μόνον 1.Η διαδικασία του Εισαγγελέως των Πρωτοδικών κατά το Ν.Δ. της 23 Νοεμ./1 Δεκ. 1923 καταργείται. 2.Πάσαι αι εις την αρμοδιότητα του Εισαγγελέως των Πρωτοδικών κατά την διαδικασίαν του ως άνω Ν.Δ/τος υπαγόμεναι διαφοραί εκδικάζονται εφεξής υπό του αρμοδίου Προέδρου των Πρωτοδικών κατά την διαδικασίαν του άρθρ. 634 και επ. της Πολ. Δικονομίας, αποκλειομένης της εις το Δικαστήριον παραπομπής. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.
31. ΝΟΜΟΣ υπ' αριθ. 3671 της 27 Φεβρ./14 Μαρτ. 1957 (ΦΕΚ Α' 38) Περί διαθέσεως κλινών Φιλανθρωπικών Ιδρυμάτων προς περίθαλψιν απόρων και απροστατεύτων ατόμων δημοσία δαπάνη. Άρθρον μόνον.-1.Επί σκοπώ περιθάλψεως ατόμων απόρων και στερουμένων προστασίας, μη δυναμένων δε να εξυπηρετηθώσιν εις Κρατικά Ιδρύματα λόγω ανυπαρξίας ή ανεπαρκείας αυτών, επιτρέπεται όπως συνάπτωνται συμβάσεις μεταξύ του Ελληνικού Δημοσίου και των Διοικήσεων Φιλανθρωπικών Ιδρυμάτων Ιδιωτικής πρωτοβουλίας, αρμοδιότητος Υπουργείου Κοινωνικής Προνοίας. 2.Δια των συμβάσεων τούτων ορίζεται ο αριθμός των κλινών αίτινες τίθενται εις την διάθεσιν του Υπουργείου Κοινωνικής Προνοίας, το καταβλητέον ημερησίως κατά κλίνην ποσόν, αι προϋποθέσεις και ο τρόπος αναπροσαρμογής του ποσού τούτου, ως και πάσα άλλη λεπτομέρεια αφορώσα εις την εφαρμογήν των συναπτομένων συμβάσεων. 3.Αι κατά τα ανωτέρω συμβάσεις υπογράφονται παρά των Υπουργών των Οικονομικών και Κοινωνικής Προνοίας, ως εκπροσώπων του Ελληνικού Δημοσίου, δια την αντιμετώπισιν δε της σχετικής δαπάνης αναγράφεται ειδική πίστωσις εις τον προϋπολογισμόν εξόδων του Υπουργείου Κοινωνικής Προνοίας. 4.Δι' αποφάσεως του Υπουργού Κοινωνικής Προνοίας καθορίζονται αι προϋποθέσεις και τα κριτήρια, κατά κατηγορίαν Ιδρυμάτων, βάσει των οποίων επιτρέπεται η εισαγωγή εις ταύτα απόρων, προς πλήρωσιν των κατά τα άνω συμβατικών θέσεων.  Ομοίως δι' αποφάσεως του αυτού Υπουργού καθορίζονται ο τρόπος και τα υποβληθέντα εκ μέρους των Ιδρυμάτων δικαιολογητικά δια την πληρωμήν των κεκανονισμένων τροφείων. Σελ. 132(α) 255 - 118 34.Β.α.31 Νοσηλευτικά Ιδρύματα
27. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 31017/2358/86 της 14 Αυγ./22 Οκτ. 1986 (ΦΕΚ Β΄ 706) Αύξηση κατά 12% των εφάπαξ παροχών του ΤΠΑΕΝ. 1.Εγκρίνουμε την απόφαση που πήρε το Διοικητικό συμβούλιο του Ταμείου Προνοίας Αξ/κών Εμπορικού Ναυτικού (ΤΠΑΕΝ) στη συνεδρίαση του της 18.12.85 για αύξηση των εφάπαξ παροχών στους μετόχους του. 2.Το ποσοστό της αύξησης ορίζεται σύμφωνα με το πιο πάνω έγγραφο του Υπουργείου Εθνικής Οικονομίας σε 12%. 3.Η αύξηση αυτή χορηγείται σε όσους έλαβαν ή θα λάβουν σύνταξη ή εφάπαξ παροχή από το Ναυτικό Απομαχικό Ταμείο με απόφαση που φέρει ημερομηνία μεταγενέστερη της 31ης Δεκ. 1985. 4.Να κοινοποιηθεί για άμεση εκτέλεση και να δημοσιευθεί στην Εφημερίδα της Κυβερνήσεως. Σελ. 722,08(δ) Τεύχος Ι-10-2- Σελ. 120
3. ΝΟΜΟΣ υπ’ αριθ. 1316 της 25 Φεβρ./25 Μαρτ. 1944 (ΦΕΚ Α΄ 65) Περί τακτοποιήσεως εκκρεμουσών υποθέσεων έργων ή προμηθειών υλικών της Αεροπορίας κατά παρέκκλισιν κειμένων διατάξεων και περί τρόπου χορηγήσεως πιστώσεων μισθοδοσίας εκτάκτου επί συμβάσει προσωπικού της Διευθύνσεως Δημοσίων Έργων Αεροπορίας. (Προσωρινής ισχύος)
55. ΑΝΑΓΚ. ΝΟΜΟΣ υπ’ αριθ. 244 της 30/30 Δεκ. 1967 (ΦΕΚ Α΄ 243) Περί συνταξιοδοτικών διατάξεων αφορωσών εθελουσίως εξερχομένους της υπηρεσίας Δικαστικούς και Εισαγγελικούς Λειτουργούς. Άρθρον μόνον.-(Κωδικοποιήθηκε από το Π.Δ. 1041/1979, ΦΕΚ Α΄ 292, (κατωτ. σελ. 90, 657).
40. ΑΠΟΦ. ΥΠ. ΕΘΝ. ΠΑΙΔ. ΚΑΙ ΘΡΗΣ/ΤΩΝ Αριθ. Δ/28515 της 28 Ιουλ./31 Αυγ. 1979 (ΦΕΚ Β΄ 734) Περί μετονομασίας Σχολείων Μέσης Εκπαιδεύσεως.
75. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 314 της 11 Μαρτ./7 Απρ. 1981 (ΦΕΚ Α΄ 90) Περί καθορισμού των ωρολογίων και αναλυτικών προγραμμάτων των Δημοσίων Λυκείων Δοκίμων Αξιωματικών Εμπορικού Ναυτικού/ Ραδιοτηλεγραφητών.
105. ΑΠΟΦΑΣΗ ΥΠΟΥΡΓΟΥ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ Αριθ. 3808/685 της 6 Μαρτ./17 Απρ.  1981 (ΦΕΚ Δ' 218) Περί ακαλύπτου χώρου στο εσωτερικό των διαμπερών οικοπέδων που έχουν προκήπιο. Έχοντας υπόψη: 1.Τις διατάξεις των άρθρ. 18 παρ. 1 και παρ. 2 και 126 παρά του Γ.Ο.Κ. 1973. 2.Τις διατάξεις του Νόμ. 1032/80 "περί συστάσεως Υπουργείου Χωροταξίας Οικισμού και Περιβάλλοντος". 3.Την υπ' αριθ. Γ.1266/91 απόφαση "περί μεταβιβάσεως εξουσίας του Υπουργού Χ.Ο.Π. στους Προϊσταμένους Γεν. Δ/νσεως Οικισμού κλπ.". 4.Τα υπ' αριθ. 287/14.1.81 και 441/19.1.81 έγγραφα του ΟΔΕΠ που αποτελούν προσφυγή σύμφωνα με τις διατάξεις της παρ. 2 του άρθρ. 126 του Γ.Ο.Κ. 5.Το έγγραφο 605/100/13.1.81 της Δ/νσεως Πολεοδομίας Διαμερίσματος Αθηνών. 6.Την υπ' αριθ. 4138/1980 απόφαση του Συμβουλίου της Επικρατείας με την οποία ακυρώθηκε η υπ' αριθ. 1551/1978 άδεια ανοικοδομήσεως κτιρίου του ΟΔΕΠ στις οδούς Χατζηγιάννη Μέξη και Βεντήρη. 7.Την υπ' αριθ. 137/9/12.2.81 γνωμοδότηση του Συμβουλίου Δημ. Έργων Τμήματος Οικισμού. 8.Την περίπτωση διαμπερών οικοπέδων με πρασιά που οικοδομούνται με το συνεχές σύστημα και που η επιφάνεια των πρασιών είναι ίση ή μεγαλύτερη από την επιφάνεια του υποχρεωτικά ακαλύπτου τμήματος των οικοπέδων, αποφασίζουμε: Στα διαμπερή οικόπεδα που έχουν πρασιά, ο ακάλυπτος χώρος στο εσωτερικό του οικοπέδου να μην είναι μικρότερος από το 10% της επιφανείας του οικοπέδου που απομένει μετά την αφαίρεση των πρασιών. Η παρούσα να δημοσιευθεί στην Εφημερίδα της Κυβερνήσεως. Η ισχύς της παρούσης αποφάσεως αρχίζει από την ημέρα της δημοσιεύσεώς της.
8. ΝΟΜΟΣ υπ' αριθ. 1241 της 2/3 Μαρτ. 1944 (ΦΕΚ Α΄ 44) (Αναδημ. ΦΕΚ Α΄ 49 της 7 Μαρτ. 1944) Περί αναστολής της λειτουργίας του Εθνικού Θεάτρου και περί λύσεως των σχέσεων εργασίας του επί συμβάσει προσωπικού αυτού. Κατηργήθη αφ' ης ίσχυσε δια του Νόμ. 1285 της 16/16 Μαρτ. 1944 (ΦΕΚ Α΄ 57) περί κατηργήσεως του υπ' αριθ. 1241/1944 Νόμ. "περί αναστολής της λειτουργίας του Εθνικού Θεάτρου, κλπ.", κυρωθέντος δια της υπ' αριθ. 294 της 30/30 Μαΐου 1946 (ΦΕΚ Α΄ 186) πράξ. Υπ. Συμβουλίου. (Ο Νόμ. 1241/44 ηκυρώθη και δια της υπ' αριθ. 294/1946 Πράξ. Υπ. Συμβουλίου).
2. ΝΟΜΟΣ 5627 της 31/31 Αυγ. 1932 Περί αυθεντικής ερμηνείας και συμπληρώσεως του άρθρ. 49 του Νόμ. 4841 «περί αυτοκινήτων κ.λπ.». (Αι ισχύουσαι διατάξεις του νόμου τούτου περιελήφθησαν εις την κατωτέρω κωδικοποίησιν).
32. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 381 της 1/10 Ιουλ. 1967 (ΦΕΚ Α΄ 117) Περί τρόπου διενεργείας διαγωνισμού υποψηφίων Συμβολαιογράφων. (Αντικατεστάθη δια των διατάξεων του Β.Δ. 260/1973, κατωτ. αριθ. 35).
18. ΑΝΑΓΚ. ΝΟΜΟΣ υπ’ αριθ.1418 της 23/27 Φεβρ. 1950 Περί ελέγχου και κυρώσεως Μητρώων αρρένων Δωδεκανήσου και περί στρατιωτικών υποχρεώσεων Δωδεκανησίων. Άρθρ.1-5.(Προσωρινής ισχύος, αφεώρων την επικύρωσιν των συνταχθέντων Μητρώων αρρένων εν Δωδεκανήσω). Άρθρ.6.-(Προσωρινής ισχύος). Άρθρ.7-8.(Μεταβατικαί και τελικαί διατάξεις).
33. ΝΟΜΟΘΕΤ. ΔΙΑΤΑΓΜΑ υπ’ αριθ. 274 της 25/28 Αυγ. 1969 (ΦΕΚ Α΄171) Περί απαλλαγής χρηματοδοτήσεων Τραπεζών προς κατασκευαστάς ενίων εγγειοβελτιωτικών έργων δημοσίων επενδύσεων εκ του φόρου κύκλου εργασιών και των τελών χαρτοσήμου. Άρθρ.1.-1.Απαλλάσσονται του φόρου κύκλου εργασιών του εδαφ. β΄ του άρθρ.1 του Α.Ν. 660/1937 «περί του φόρου επί του κύκλου εργασιών» τα ακαθάριστα έσοδα των Τραπεζών τα προερχόμενα εκ χρηματοδοτήσεων των εταιρειών ΕΔΟΚ Α.Ε.-ΕΤΕΡ Α.Ε. δια την κατασκευήν των έργων, Αρδευτικών Ιωαννίνων (αριθ. 0722), Αξιοποιήσεως Πεδιάδος Αχελώου (αριθ. 1854) και Αρδευτικών Αλφειού (αριθ. 7220) κατά τους όρους της μετά του Δημοσίου συμβάσεως. 2.Αι συναπτόμεναι συμβάσεις, αι εξοφλητικαί αυτών αποδείξεις και αι εξοφλήσεις τόκων και προμηθειών των εν παρ. 1 του παρόντος αναφερομένων χρηματοδοτήσεων απαλλάσσονται από παντός τέλους χαρτοσήμου. Η παρ. 2 εφαρμόζεται και επί των περί ων η παρ. 1 άρθρ. 3 Ν.Δ. 470/1970 (τόμ. 23 σελ. 130,09 συμβάσεων χρηματοδοτήσεως, των εξοφλήσεων αυτών και παντός συναφούς εγγράφου. Αι διατάξεις του άρθρ. 1 έχουν εφαρμογήν και επί των περί ων το άρθρ. 1 Ν.Δ. 306/1969 (τόμ. 23 σελ. 130,19) χρηματοδοτήσεων. Η απαλλαγή από τέλη χαρτοσήμου που προβλέπεται από την διάταξη της παρ. 2 άρθρ. 1 του ν. δ/τος 274/1969 (ΦΕΚ Α΄171) καταργήθηκε από την παρ. 14 άρθρ. 4 Νόμ. 2459/18-18 Φεβρ. 1997 (ΦΕΚ Α΄17), ανωτ. σελ. 194,735. Για την έναρξη ισχύος της ως άνω διάταξης βλ. τελευταίο εδάφιο ιδίου άρθρ. 4. Άρθρ.2.-Η ισχύς των διατάξεων του παρόντος άρχεται από της υπογραφής της συμβάσεως εργολαβίας των αναδόχων μετά του Δημοσίου. (Αντί για τη σελ. 316,19(ε) Σελ. 316,19(στ) Τεύχος 1449 Σελ. 59 Φορολογικές Απαλλαγές 27.Ζ.β.30-33
2α. ΑΠΟΦΑΣΙΣ ΥΠΟΥΡΓΩΝ ΔΗΜΟΣΙΑΣ ΤΑΞΕΩΣ ΚΑΙ ΔΗΜΟΣΙΩΝ ΕΡΓΩΝ Αριθ. Ε. 29021 της 9 Δεκ. 1964/8 Ιαν. 1965 (ΦΕΚ Β' 11) Περί υποχρεώσεως Αστυνομικών Αρχών εις περίπτωσιν κατεδαφίσεως αυθαιρέτων κατασκευών. Έχοντες υπ' όψει: 1)Τας διατάξεις του από 9.8.1955 Β.Δ/τος "περί Γενικού Οικοδομικού Κανονισμού του Κράτους" και δη του άρθρ. 80 αυτού (ΦΕΚ 266 Α'). 2)Τας διατάξεις του Νόμ. 3275/1955 "περί απαγορεύσεως επεκτάσεως σχεδίων ρυμοτομίας εις το λεκανοπέδιον Αθηνών και περί όρων δομήσεως εν αυτώ" (ΦΕΚ 166 Α'). 3)Τας διατάξεις του από 18/20.3.1926 Π.Δ/τος "περί αυθαιρέτων κατασκευών κλπ." (ΦΕΚ 101 Α'). 4)Την υπ' αριθ. Α. 20669/22.2.1964 απόφασιν του Υπουργού Δημοσίων Έργων "περί εξουσιοδοτήσεως του Υφυπουργού Δημοσίων Έργων δι' άσκησιν αρμοδιοτήτων" (ΦΕΚ 77 Β'). Και ιδόντες: 1)Την υπ' αριθ. 15/1964 (αριθ. πρωτ. 9/1959/20.4.1964) ατομικήν γνωμοδότησιν του Νομικού Συμβούλου Υπουργείου Δημοσίων Έργων, σχετικώς με τας υποχρεώσεις των Αστυνομικών Αρχών εις περίπτωσιν κατεδαφίσεως αυθαιρέτων κατασκευών, ην αποδεχόμεθα. 2)Το υπ' αριθ. 2682/1959/22.9.1964 έγγραφον του ιδίου Νομικού Συμβούλου Υπουργείου Δημοσίων Έργων, αποφασίζομεν: Εις πάσαν περίπτωσιν κατεδαφίσεως αυθαιρέτων, και γενικώς εις πάσαν περίπτωσιν καθ' ην αι κείμεναι διατάξεις προβλέπουν την επιβολήν της εφαρμογής των πολεοδομικών Κανονισμών είτε υπό οργάνων της πολεοδομικής υπηρεσίας βοηθεία της Αστυνομίας είτε υπό της Αστυνομίας συνεπικουρουμένης, τη αιτήσει της, υπό της πολεοδομικής υπηρεσίας, η σχετική πράξις δέον να υπογράφεται, και  υπό των αστυνομικών οργάνων, εφ' όσον η συντασ(Αντί των σελ. 315-320(β) Σελ. 315(α) Τεύχος 491-Σελ. 59 Αυθαίρετες κατασκευές 23.Δ.ε.1-2α σομένη πράξις βεβαιώσεως της οιασδήποτε ενεργείας των παρισταμένων κρατικών οργάνων αποτελεί μίαν έκθεσιν των πράγματι συμβαινόντων. Καταργείται η υπ' αριθ. 45/1963 εγκύκλιος (αριθ. πρωτ. Ε. 5806/26.11.1963) του Γενικού Διευθυντού Δημ. Έργων. Σελ. 316(α) Τεύχος 491-Σελ. 60 23.Δ.ε.2α Αυθαίρετες κατασκευές
7. ΝΟΜΟΣ 5234 της 23 Ιουλ./12 Αυγ. 1931 Περί Διοικήσεως Δημοσίων Κτημάτων. Άρθρ.1.-(Τροποποιουνται τα άρθρ. 3, 6, 9, 11, 22, 23, 24, 30, 34, 37, 40, 42, 45, 49, 53, 57, 61, 72, 75, 95, 97, 98, 100, 115 116, 122, 123, 127, και 128 του Ν.Δ. 11/12 Νοεμ. 1929 και καταργούνται τα άρθρ. 10, 21 και 55 αυτού). Άρθρ.2.-(Παρατείνονται αι προθεσμίαι του άρθρ. 87 του ως άνω Δ/τος τίθενται ειδικοί τινες διατάξεις). Άρθρ.3.-1.Δια Δ/τος εφ’ άπαξ εκδοθησομένου μετά προηγουμένην απόφασιν του Υπουργικού Συμβουλίου δύνανται να υπαχθώσιν εις την Διοίκησιν των Δημοσίων Κτημάτων. α)Το Τμήμα Εφαρμογής της περί ανταλλαγής συμβάσεως της Διευθύνσεως Ανταλλαγής του Υπουργείου Γεωργίας μετά της εις αυτό υπαγομένης εξωτερικής υπηρεσίας της Διευθύνσεως ταύτης. β)Η υπηρεσία του Υπουργείου της Εθνικής Οικονομίας, ης αντικείμενον είναι ο συμψηφισμός των εχθρικών περιουσιών και γ)Η πρόσθετος υπηρεσία του Υπουργείου των Εξωτερικών η ασχολουμένη με την συγκέντρωσιν στατιστικών υπηρεσιών περί της περιουσίας των Τούρκων υπηκόων των προ του Οκτ. 1912 μεταναστευσάντων Μουσουλμάνων, των Αλβανών και των Βουλγάρων το γένος μεταναστών μετά των ασχολουμένων παρ’ αυταίς υπαλλήλων μονίμων ή εκτάκτων καθ’ όλου ή εν μέρει. 2.Δια του ως άνω Δ/τος θέλει καθορισθή και ο αριθμός των υπαλλήλων, οίτινες θα παρακολουθήσωσι τας ως άνω υπαχθησομένας εις την Δ.Δ.Κ. υπηρεσίας, της εκλογής μεταξύ πλειόνων παρ’ αυταίς γενησομένης εν συνεννοήσει μετά του Υπουργού των Οικονομικών. Όσοι των ασχολουμένων εις τας υπηρεσίας ταύτας δεν ήθελον περιέλθη εις την Διοίκησιν Δημοσίων Κτημάτων ει μεν είναι μόνιμοι, θέλουσι παραμείνει εις την υπηρεσίαν των οικείων Υπουργείων, έστω και ως υπεράριθμοι, ει δ’ έκτακτοι, θεωρούνται αυτοδικαίως απολυόμενοι άμα τη εκδόσει του Δ/τος. Οι εκ των περιερχομένων εις την Δ.Δ.Κ. ως άνω υπαλλήλων έκτακτοι ως και οι παρά τη Δ.Δ.Κ. υπηρετούντες νυν τοιούτοι μονιμοποιούνται βάσει προσόντων καθοριζομένων επίσης δια του Δ/τος τούτου. 3.Δια του αυτού Δ/τος γενήσεται νέα κατανομή των υπηρεσιών, κεντρικής και περιφερειακών, της Διοικήσεως Δημοσίων Κτημάτων, διαίρεσις εις τμήματα και γραφεία, ίδρυσις επαρχιακών γραφείων κλπ. υπό τον όρον της μη επιβαρύνσεως του προϋπολογισμού του Κράτους δια νέας δαπάνης. (Μετά την σελ. 166(α) Σελ. 166,01 Τεύχος 667 - Σελ. 69 28 Διοίκηση Δημοσίων Κτημάτων –Κτηματική Εταιρία Δημοσίου 26.Ε.α.6-7 29 26.Ε.α.7 Διοίκηση Δημοσίων Κτημάτων –Κτηματική Εταιρία Δημοσίου
72. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 398549 της 21 Σεπτ. – 4 Οκτ. 2001 (ΦΕΚ  Β΄1277) Καθορισμός λεπτομερειών εφαρμογής του Καν (ΕΚ) 1607/2000 της Επιτροπής σχετικά με τους οίνους ποιότητας που παράγονται σε καθορισμένες περιοχές.
34. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 95222/75 της 25 Ιαν./7 Μαρτ. 1975 (ΦΕΚ Β΄ 292) Περί καταργήσεως αποφάσεων ΥΕΝ αφορωσών εις την μετ’ εκπτώσεως διακίνησιν δια των ακτοπλοϊκών πλοίων κατηγοριών τινων προσώπων. Έχοντες υπ’ όψει: α)Τα υπ’ αριθ. 456/27-11-74 και 463/2-12-74 έγγραφα της Ενώσεως Εφοπλιστών επιβατηγών πλοίων. β)Το υπ’ αριθ. 40/2-12-74 πρακτικόν συνεδριάσεως της Γνωμοδοτικής Επιτροπής Ακτοπλοϊκών Συγκοινωνιών, ιδόντες τας διατάξεις του άρθρ. 9 του Νόμ. 6059/1934 ως ετροποποιήθη υπό του άρθρ. 9 του Νόμ. 756/1948, αποφασίζομεν: Καταργούμεν: 1.Τας υπ’ αριθ. 34350/2934/30-5-58 και 13793/ 1386/10-2-68 αποφάσεις ΥΕΝ δι’ ων χορηγείται (Αντί της σελ. 362,09) Σελ. 362,09(α) Τεύχος 567-Σελ. 7 Ακτοπλοΐα 19.Δ.γ.32-34 έκπτωσις 20% εις μετακινουμένους αλλοδαπούς δια πλοία γραμμής Αργοσαρωνικού. 2.Την υπ’ αριθ. 40510/2932/1-11-57 απόφασιν ΥΕΝ δι’ ης εχορηγείτο έκπτωσις 25% εις Αρχαιόφιλον Όμιλον Εκδρομών. 3.Την υπ’ αριθ. 26925/6667/29-5-63 απόφασιν ΥΕΝ δι’ ης οι πλοιοκτήται των πλοίων της γραμμής Αργοσαρωνικού δύνανται να παρέχουν έκπτωσιν μεγαλυτέραν της χορηγουμένης και μέχρι 50% επί του ναύλου επιβατών εις τας εκπαιδευτικάς εκδρομάς τας οργανουμένας υπό των Πανεπιστημίων Ανωτάτων Σχολών, Γυμνασίων και εν γένει εκπαιδευτηρίων ανεγνωρισμένων υπό του Κράτους. 4.Την υπ’ αριθ. 91797/13172/22-11-62 απόφασιν ΥΕΝ δι’ ης εχορηγείτο έκπτωσις 50% επί του ναύλου επιβατών εις τους καθηγητάς ΔΣΕΝ Σύρου. 5.Την υπ’ αριθ. 94197/73/30-3-73 απόφασιν ΥΕΝ δι’ ης εχορηγείτο έκπτωσις 50% επί του ναύλου επιβατών εις τους καθηγητάς ΔΣΕΝ γενικώς. 6.Την υπ’ αριθ. 40176/2893/24-6-65 απόφασιν ΥΕΝ δι’ ης εχορηγείτο έκπτωσις 25% επί του ναύλου επιβατών εις μαθητάς ΤΤΤ από 18 Δεκεμβρίου έως 15 Ιανουαρίου και 10 ημέρας προ και μετά της Κυριακής του Πάσχα. 7.Την υπ’ αριθ. 92079/73/14-2-73 απόφασιν ΥΕΝ δι’ ης εχορηγείτο έκπτωσις 25% επί του ναύλου επιβατών δια τους σπουδαστάς Σχολής Καλών Τεχνών. 8.Τας υπ’ αριθ. 77129/6654/27-11-59 και 62148/ 5888/9-8-60 αποφάσεις ΥΕΝ δι’ ων εχορηγείτο έκπτωσις 30% επί του ναύλου επιβατών εις τα Τάγματα Εθνικής Ασφαλείας (ΤΕΑ). 9.Τας υπ’ αριθ. 62317/7226/6-8-62 και 96892/ 24259/6-11-63 αποφάσεις ΥΕΝ δι’ ων εχορηγείτο έκπτωσις 30% επί του ναύλου επιβατών δια τους φύλακας κρατικών φυλακών. 10.Την υπ’ αριθ. 53882/5335/19-8-68 απόφασιν ΥΕΝ δι’ ης εχορηγείτο έκπτωσις 25% επί του ναύλου επιβατών εις τα μέλη της εν Κερκύρα Ορθοδόξου Χριστιανικής Αδελφότητος «ΑΠΟΛΥΤΡΩΣΙΣ». Η παρούσα κοινοποιηθήτω δεόντως και δημοσιευθήτω δια της Εφημερίδος της Κυβερνήσεως.
10. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. 75050 της 16/27 Ιουν. 1976  (ΦΕΚ Β΄ 977) Περί διδασκαλίας Αγγλικής γλώσσης εν φροντιστηρίοις. Έχοντες υπ’ όψει: 1.Τας διατάξεις του άρθρ. 70 (παρ. 1) του Α.Ν. 2545/1940. 2.Την υπ’ αριθ. 2107/76 απόφασιν του Συμβουλίου της Επικρατείας, αποφασίζομεν: 1.Ανακαλούμεν την υπ’ αριθ. 73415/28.7.75 ημετέραν απόφασιν και ορίζομεν όπως μέχρι νομοθετικής ρυθμίσεως του θέματος της διδασκαλίας ξένων γλωσσών εν φροντιστηρίοις, ισχύουν αι υπ’ αριθ. 103835/57, 118127/57, αποφάσεις «περί χορηγήσεως αδείας επαρκών προσόντων προς διδασκαλίαν της Αγγλικής γλώσσης». 2.Αι ήδη χορηγηθείσαι άδειαι επαρκείας προσόντων υπό τους περιορισμούς της υπ’ αριθ. 73415/75 αποφάσεως θα ισχύουν του λοιπού άνευ περιορισμού ως προς τον τόπον διδασκαλίας. (Αντί για τη σελ. 555(ζ) Σελ.555(η) Τεύχος Θ32-Σελ.109 Προσωπικό Ιδιωτικών Εκπαιδευτηρίων 32.Ζ.β.8-10
18. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 508 της 1/1 Ιουλ. 1978 (ΦΕΚ Α΄ 108) Περί αυξήσεως των ιατρικών αμοιβών. ΄Εχοντες υπ’ όψει: 1.Τας διατάξεις του άρθρ. 29 του Α.Ν. 1565/39 «περί κώδικος ασκήσεως του ιατρικού επαγγέλματος», ως και την διάταξιν του άρθρ. 1 του Ν.Δ. 3623/56 «περί καθορισμού κατωτάτων ορίων ιατρικής αμοιβής και συνθηκών εργασίας των ιατρών». 2.Την υπ’ αριθ. 8702/22.6.78 γνώμην του Πανελληνίου Ιατρικού Συλλόγου. 3.Την υπ’ αριθ. 1050/22.6.78 γνωμάτευσιν του Ανωτάτου Υγειονομικού Συμβουλίου. 4.Την υπ’ αριθ. 573/29.6.78 γνωμοδότησιν του Συμβουλίου της Επικρατείας, προτάσει του επί των Κοινωνικών Υπηρεσιών Υπουργού, αποφασίζομεν: (Αντί για τη σελ. 587(δ) Σελ. 587(ε) Τεύχος Η62-Σελ. 115 689 Διατίμηση Ιατρικών πράξεων 3.Ζ.ζ.13-18 ΄Αρθρον μόνον.-Αι ιατρικαί αμοιβαί αι προβλεπόμεναι από το άρθρ. 1 (στήλη 4) του υπ’ αριθ. 632/ 25.9.75 Π.Δ/τος «περί κανονισμού αμοιβής ιατρικών    επισκέψεων   και    πράξεων   και     Ιατροδικαστικών Υπηρεσιών», ως και αι τοιαύται αι προβλεπόμεναι υπό των παρ. 2 και 3 (στήλη 4) του άρθρ. 13 του υπ’ αριθ. 513/1975 Π.Δ./τος «περί καθορισμού τιμολογίου νοσηλίων των Νοσηλευτικών Ιδρυμάτων και των Ιδιωτικών Κλινικών εν γένει», ως και εξόδων και αμοιβή ιατρών ωρισμένων ειδικοτήτων, αυξάνονται αι μεν ιατρικαί πράξεις και ιατροδικαστικαί υπηρεσίαι κατά ποσοστόν 25%, αι δε ιατρικαί επισκέψεις διαμορφώνονται εκάστη εις το ύψος των 300 δραχμών εν ιατρείω και των 500 δραχμών οίκοι, ανεξαρτήτως ωρών πραγματοποιήσεώς των. Η ισχύς του παρόντος άρχεται από 1 Ιουλ. 1978.
40. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 132 της 19/20 Οκτ. 1962 (ΦΕΚ  Α΄170) Περί της οικονομικής και τουριστικής αναπτύξεως ενίων παραμεθορίων περιοχών του Κράτους. (Εκυρώθη δια της παρ. 1 του άρθρ. 1 Νόμ. 138/1975, τόμ. 17 1  σελ. 252,15, έχουσα ισχύν νόμου από της δημοσιεύσεώς της, ως προς τας επί τη βάσει ταύτης συναφθείσας δικαιοπραξίας, μέχρι ενάρξεως ισχύος του Νόμ. 138/1975). Λαβόν υπ’ όψιν την ανάγκην οικονομικής και τουριστικής αναπτύξεως ενίων παραμεθορίων περιοχών του Κράτους, αποφασίζει: 1.Επιτρέπεται εις αλλοδαπά φυσικά πρόσωπα όπως αποκτώσι δικαίωμα κυριότητος ή συνάπτωσι μισθώσεις επί αγροτικών ή αστικών ακινήτων κειμένων εις παραμεθορίους περιοχάς της Χώρας, χαρακτηρισθείσας ή χαρακτηριζομένας ως τοιαύτας, κατ’ εφαρμογήν του Ν.Δ. της 22/24.6.1927 «περί κυρώσεως του Ν.Δ. της 5/24.5.1926 κλπ.», μετ’ απόφασιν της Τριμελούς εξ Υπουργών Επιτροπής της υπ’ αριθ. 169/1961 Π.Υ.Σ., εκδιδομένην κατά την διαδικασίαν της επομένης παραγράφου. 2.Αι αιτήσεις των ενδιαφερομένων υποβάλλονται υποχρεωτικώς εις την οικείαν Νομαρχίαν. Επί τούτων γνωματεύει τοπική επιτροπή αποτελουμένη εκ του Νομάρχου, ως Προέδρου, του Προϊσταμένου της εν τη έδρα της Νομαρχίας, Αστ/κής Αρχής και του Διευθυντού Γεωργίας του Νομού. Η γνωμάτευσις αύτη μερίμνη του οικείου Νομάρχου υποβάλλεται εις την Γραμματείαν του Υπουργικού Συμβουλίου, ήτις διαβιβάζει ταύτην εις το Γενικόν Επιτελείον Εθνικής Αμύνης προκειμένου να εκφέρη την επί ταύτης γνώμην του. Μετά την διατύπωσιν και της γνώμης του Γενικού Επιτελείου Εθνικής Αμύνης, η υπόθεσις εισάγεται εις την τριμελή εξ Υπουργών Επιτροπήν προς έκδοσιν της κατά την παρ. 1 αποφάσεως αυτής. 3.Η παρούσα πράξις δεν εφαρμόζεται επί περιοχών χαρακτηρισθεισών ή χαρακτηριζομένων ως παραμεθορίων, κατά τον Α.Ν. 1366/1938 «περί απαγορεύσεως δικαιοπραξιών εις παραμεθορίους περιοχάς κλπ.», πλην της περιπτώσεως περί ης το άρθρ. 7 του Αναγκαστικού τούτου Νόμου. 4.Η παρούσα κυρωθήσεται νομοθετικώς μερίμνη των Υπουργών Εθνικής Αμύνης, Εσωτερικών, Οικονομικών και Γεωργίας. (Αντί για τη σελ. 314, 01(α) Σελ. 314,01(β) Τεύχος ΗΙ03- Σελ. 139 Απαγορευμένες και Ανώμαλες δικαιοπραξίες 17.Γ.δ.39-40
9. ΑΝΑΓΚ. ΝΟΜΟΣ υπ’ αριθ. 2162 της 20 Δεκ. 1939/2 Ιαν. 1940 (ΦΕΚ Α΄  3) Περί τροποποιήσεως και συμπληρώσεως των περί οργανισμού του Ε.Μ.Π. κειμένων διατάξεων. Άρθρ.1.-(Αντικαθίσταται το άρθρ. 57 του Π.Δ. 2 Οκτ. 1931). Άρθρ.2.-(Αντικαθίστανται αι παρ. 2 και 4 του άρθρ. 99 του αυτού Δ/τος. Κατηργήθη δια του Νόμ. 1450/1950).
38. ΝΟΜΟΣ υπ’ αριθ. 2148 της 3/4 Ιουν. 1952 Περί τροποποιήσεως του Ν. 3250/1924 «περί απαγορεύσεως δικαιοπραξιών επί ακινήτων». Άρθρον μόνον.-1.(Αντικαθίστανται αι παράγρ. 1, 2 και 3 του άρθρ. 2 του Ν. 3250/1924). 2.Άδειαι περί μεταβιβάσεως ή διανομής ή συστάσεως ετέρου εμπραγμάτου δικαιώματος επί ακινήτων εκδοθείσαι βάσει της παρ. 2 του άρθρ. 2 του Ν. 3250/1924 θεωρούνται ανακληθείσαι από της 9 Ιαν. 1952 ημερομηνίας αφ’ ης ίσχυσεν η υπ’ αριθ. 3947/7.1.52 απόφασις του Υπουργού Γεωργίας. 3.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 17.Γ.δ.38 Απαγορευμένες και Ανώμαλες δικαιοπραξίες
32. ΠΡΟΕΔΡΙΚΟ ΔΙΑΤΑΓΜΑ υπ’ αριθ.18 της 21/26 Ιαν.1995 (ΦΕΚ Α΄8) Ίδρυση ερευνητικού Πανεπιστημιακού Ινστιτούτου με την επωνυμία «Ερευνητικό Πανεπιστημιακό Ινστιτούτο Τηλεπικοινωνιακών Συστημάτων» (Αποτελεί Ν.Π.Ι.Δ. με εποπτεία του Υπουργείου Παιδείας στα πλαίσια του Πολυτεχνείου Κρήτης).
67. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΕΡΓΑΣΙΑΣ  ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ  ΚΑΙ ΥΓΕΙΑΣ ΚΑΙ ΠΡΟΝΟΙΑΣ Αριθ. Α1α/2346 της 6/19 Μαΐου 1998 (ΦΕΚ Β΄ 481) Αύξηση τιμολογίου νοσηλίων Ιδιωτικών Νευροψυχιατρικών Κλινικών της Χώρας. 34.Β.ψ.67 Νοσήλεια